**Dyrk sproget – en kreativ sprogkonkurrence for gymnasieelever**

**Italiensk - elevinformation**

I skal i grupper på 3-5 elever forberede nogle unge italienere på at komme til Danmark på udveksling. De vil gerne vide noget om jeres hverdag og ungdomskulturen i Danmark, inden de kommer herop, og har derfor sendt jer denne videohilsen.

Link: <https://www.youtube.com/watch?v=gwY8TnaqDWo>

**Overemne og underemne**

Overemnet for konkurrencen er ungdomskultur.

Vælg i gruppen mindst 1 af nedenstående 3 underemner, som I ønsker at fortælle jeres gæster om.

1) Scuola e istruzione (skole og uddannelse)

2) Luoghi dove incontrarsi con gli amici (steder at mødes med vennerne)

3) Rapporti familiari (familierelationer)

**Materiale**

Materialet skal fungere som en hjælp og inspiration til arbejdet med at lave en video. Når I har valgt jeres underemne, er der et tilhørende opgavehæfte med materialer, som I skal arbejde med. Hvis I arbejder med opgaverne til jeres underemne i pdf-filen på computeren, kan I skrive i de blå felter.

**Produkt**

På baggrund af jeres arbejde med materialet til det valgte underemne skal I udarbejde en video på mindst 2 minutter og max 4 minutter, der henvender sig til jeres italienske gæster og viser dem aspekter af jeres underemne og dansk kultur. Videoen skal inspirere dem til besøget i Danmark.

Videoen kan genremæssigt være en reklamevideo, en videodagbog, hvor man følger jeres dagligdag, en hverdagssituation på en bestemt lokalitet (eksempelvis en café, en park eller et forlystelsessted) en fiktiv kortfilm, hvor I selv optræder i forskellige roller, et teaterstykke el. andet. I dokumentet [Gode råd til at lave en lille video](https://ncff.dk/fileadmin/NCFF/Dokumenter/Guide_til_fremstillingen_af_en_video.pdf) kan I finde hjælp til videodelen. De tre bedste videoer pr. sprog fra skolen deltager i en national konkurrence med en hovedpræmie på kr. 5.000,-, som I kan bruge på et klassearrangement.

Buon divertimento - god fornøjelse!